proxectonos/corpus_dominio_legal_administrativo_tmp huggingface dataset:
EXTRACTO DOS ACORDOS ADOPTADOS NA SESIÓN EXTRAORDINARIA DO PLENO DO CONCELLO DE PONTEVEDRA DE DATA 29.12.2023
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 05/01/2024)

Expediente 2023/PLENO/000019 Asunto Sesión plenaria extraordinaria decembro 2023 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 29.12.2023. Orzamento Xeral do Concello para o exercicio 2024 e cadro de persoal. (Proposta da Alcaldía logo do ditame). 2023/XENINT/000047.2023/CADROPER/000003 Rexeitado Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra ( sede. pontevedra. gal ). En Pontevedra, na data que consta na sinatura electrónica.
CORRECCIÓN DE ERRO NA OFERTA DE EMPREGO PÚBLICO 2023
ADMINISTRACIÓN LOCAL — Municipal — Grove, O (Oferta de emprego público, 10/01/2024)

Faise público que por Resolución de Alcaldía-Decreto n.º 2023-1775 de data 29.12.2023 corríxese o erro detectado ao non incluir unha praza na Oferta de Emprego Público para o ano 2023 (Expte: 3570/2023), aprobada mediante Decreto de Alcaldía 2023-1734 e publicada no BOPPO n.º 249, do 29 de decembro do 2023. Corríxese o erro incluíndo a seguinte praza, O que se publica para xeral e público coñecemento, nos termos previstos na lexislación vixente. O Grove, data e sinatura dixital na marxe.— O alcalde, José A. Cacabelos Rico.
PADRÓN TAXA AXUDA A DOMICILIO DEPENDENCIA NOVEMBRO 2023
ADMINISTRACIÓN LOCAL — Municipal — Guarda, A (Recadación, 04/01/2024)

O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de dependencia correspondente ó mes de novembro do exercicio tributario 2023 do Concello da Guarda será do día 10 de xaneiro de 2024 ao día 10 de marzo de 2024, ámbalas dúas datas inclusive. A data de cargo en conta dos recibos domiciliados será o día 15 de xaneiro de 2024. O imposto deberá satisfacerse a través das seguintes entidades bancarias: ABANCA, BBVA, BANCO SANTANDER, CAIXABANK, BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero. Documento asinado dixitalmente á marxe.
OFERTA DE EMPREGO PÚBLICO 2023
ADMINISTRACIÓN LOCAL — Municipal — Vigo (Oferta de emprego público, 08/01/2024)

A Xunta de Goberno Local, na sesión extraordinaria e urxente do 29 de decembro de 2023, adoptou o seguinte acordo de aprobación da Oferta de Emprego Público 2023 (Expediente 41400/220): PRIMEIRO.— Aprobar a Oferta de Emprego Público do Concello de Vigo correspondente ao ano 2023, de conformidade cos informes emitidos ao expediente electrónico n.º 41.400/220 e informe de fiscalización previa e preceptiva, que estará integrada polas seguintes prazas, segundo informe técnico de data 29/12/2023: SEGUNDO.— Dispoñer a publicación do presente acordo nos diarios e boletíns oficiais que corresponda, consonte á normativa vixente, publicando igualmente o mesmo no Portal de Transparencia do Concello de Vigo para público coñecemento.” Contra o presente acordo poderase interpoñer recurso potestativo de reposición no prazo de 1 MES a contar dende o día seguinte ao da súa notificación ou publicación, ou ben recurso contencioso-administrativo perante os Xulgados do Contencioso-Administrativo, no prazo de 2 MESES tamén contados dende o día seguinte ao da notificación ou publicación do acto administrativo firme, nos supostos, termos e condicións do previsto nos artigos 8, 25 e 46 da Lei 29/1998, do 13 de xullo, reguladora da Xurisdición Contencioso-Administrativa. MDG Vigo, na data da sinatura electrónica. A CONCELLEIRA DA ÁREA DE GOBERNO DE SEGURIDADE, CONTRATACIÓN, FESTAS E XESTIÓN MUNICIPAL (resolucións da Alcaldía de datas 19/06/2023, 20/06/2023 e 28/06/2023 e acordo da Xunta de Goberno Local de data 22/06/2023).- Alfredo Luis Puigdemasa Buckley. A CONCELLEIRA DELEGADA DE NORMALIZACIÓN LINGÜÍSTICA, EDUCACIÓN, RECURSOS HUMANOS E FORMACIÓN (resolucións da Alcaldía de datas 19/06/2023, 20/06/2023 e 28/06/2023)-. María Olga Alonso Suárez.
NOMEAMENTO DE FUNCIONARIOS DE CARREIRA, CATEGORÍA POLICÍA LOCAL
ADMINISTRACIÓN LOCAL — Municipal — Gondomar (Persoal, oposicións, 02/01/2024)

Expediente: 161/2023 Asunto: Nomeamento de funcionarios en carreira do Corpo da Policía Local de Gondomar, pertencentes á escala básica, categoría de policía (quenda de acceso libre) correspondente á OEP 2022 De conformidade co artigo 9 da Orde de 26 de xullo de 2022 pola que se aproban as bases xerais e se convocan o proceso selectivo de acceso por oposición libre e o proceso de provisión por mobilidade nos corpos de Policía Local de Galicia, escala básica, categoría policía (DOG.153 de 11.08.2022) e logo de ver a comunicación da xefa do servizo de formación en Seguridade Pública da Academia Galega de Seguridade Pública polo que os funcionarios en prácticas superaron o curso selectivo, o alcalde ditou a resolución núm: 2023-1.874, con data 12.12.2023, pola que se resolveu nomear como persoal funcionario de carreira, pertencente á categoría da policía local, da escala básica, subescala servizos especiais, clase policía local, grupo C, subgrupo C1 e nivel 18 e con efectos do 13.12.2023, as seguintes persoas: (Documento asinado electrónicamente á marxe)
DELEGACIÓN FUNCIÓNS ALCALDÍA
ADMINISTRACIÓN LOCAL — Municipal — Agolada (Outros documentos, notificacións e informacións públicas, 02/01/2024)

ANUNCIO DELEGACIÓN FUNCIÓNS ALCALDÍA “Visto que a alcaldía non vai poder exercer as atribucións que lle corresponden por ausencia do termo municipal por motivos vacacionais durante o dia 26 de decembro de 2023. En base ao disposto polos artigos 23 da Lei 7/1985, de 2 de abril, reguladora das bases de réxime local, e 44 e 47 do Regulamento de organización, funcionamento e réxime xurídico das entidades locais, aprobado polo Real Decreto 2568/1986, de 28 de novembro, e a atribución que me confire o artigo 21.1. a), r) da Lei 7/1985, de 2 de abril, reguladora das bases de réxime local. PRIMEIRO.— Delegar as funcións e atribucións propias da Alcaldía na persoa de Don Gaston Nicolas Touissa Kheyi, Eloy Alberto Lazarean Cuquerella, para o dia 26 de decembro de 2023. SEGUNDO.— Durante este período de substitución, a citada persoa exercerá as funcións e atribucións delegadas a título de Alcalde por Delegación. TERCEIRO.— No suposto de producirse a vacante, ausencia ou enfermidade da anteriormente indicada persoa, as referidas funcións pasarían automaticamente ás demais Tenencias da Alcaldía, segundo a súa orde de nomeamento, e nas mesmas condicións establecidas na parte dispositiva deste decreto. CUARTO.— No suposto que o abaixo asinante alcalde se reincorporase as súas funcións antes de transcorrer o período expresado no apartado número un da parte resolutiva deste decreto, a presente delegación quedaría automaticamente revocada. QUINTO.— Dar conta ao Pleno da presente Resolución na primeira sesión ordinaria que este órgano celebre. SEXTO.— Dispor a publicación do presente Decreto no Boletín Oficial da Provincia. SÉTIMO.— Comunicar este Decreto ao 2º Tenente de Alcalde deste Concello. O Alcalde-Presidente, Don Luis Calvo Miguélez.
CORRECCIÓN ERRO DECRETO 2023-1536 DE DELEGACIÓN FUNCIÓNS ALCALDÍA
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 09/01/2024)

Expediente núm.: 2721/2023 Anuncio Procedemento: Delegacións e Advocacións de Competencias Asunto: Corrección erro Decreto 2023-1536 A Señora Alcaldesa ditou o Decreto número 2023-1546, do 26/12/2023, segundo o cal: Visto o Decreto de Alcaldía núm.2023-1536 do 22/12/2023, polo que delega no Benjamina Smeets Jacobs, don Pedro Jacinto Biel Sirat a totalidade das funcións de Alcaldía durante o período que vai dende o 26 de decembro de 2023 ao 7 de xaneiro de 2024. Advertido un erro na parte resolutiva do Decreto, concretamente ao indicar as datas nas que se pretende a delegación. Nas atribucións que me confire o artigo 21.1. da Lei 7/1985, de 2 de abril, Reguladora das Bases do Réxime Local, e de conformidade co artigo 109.2 da Lei 39/2015, de 1 de outubro, de Procedemento Administrativo Común das Adminsitracións Públicas, Corrixir o erro existente no Decreto de Alcaldía nº 2023-1536 do 22/12/2023 de forma que PRIMEIRO.— Delegar no Tenente de Alcalde Alejandro Rodríguez Canosa a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período que vai do 8 ao 16 de agosto de 2022 (ambos incluídos). PRIMEIRO.— Delegar no Tenente de Alcalde Alejandro Rodríguez Canosa a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período que vai do 26 de decembro de 2023 ao 7 de xaneiro de 2024 (ambos incluídos). “ Contra a presente Resolución, que pon fin á vía administrativa, pode interpor alternativamente recurso de reposición potestativo ante a alcaldía deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Documento asinado electronicamente.
APROBACIÓN PADRÓN TAXA DE AUGA POTABLE, CANON AUGA, TAXA DEPURACIÓN, TAXA COEFICIENTE VERTIDOS E SUMIDOIROS VIVENDAS 4º TRIMESTRE 2023
ADMINISTRACIÓN LOCAL — Municipal — Ponte Caldelas (Recadación, 05/01/2024)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por Organización y Gestión de Proyectos y Obras, S. L correspondente ó 4º trimestre do ano 2023 en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º.— Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 4º trimestre do ano 2023 que ascende á cantidade de: 2º.— Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello e nas de Organización y Gestión de Proyectos y Obras, S. L en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.— Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.— Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación.5º.— A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Asinado polo alcalde o dia da data. O Alcalde, Andrés Díaz Sobral. Documento asinado electronicamente ó marxe.
APROBACIÓN PADRÓN FISCAL SERVIZO DE AXUDA NO FOGAR CORRESPONDENTE AO MES DE NOVEMBRO DO 2023
ADMINISTRACIÓN LOCAL — Municipal — Agolada (Recadación, 10/01/2024)

Por Resolución de Alcaldía de data 2 de xaneiro do 2024, aprobouse o Padrón fiscal do Servizo de Axuda no Fogar na modalidade de libre concorrencia ou prestación básica e de dependencia correspondente ao mes de NOVEMBRO DO 2023. Por medio do presente exponse ao público o devandito padrón polo prazo de 15 días hábiles, que empezará a contarse dende o día seguinte ao da publicación deste anuncio no Boletín Oficial da Provincia, para que poidan formularse as reclamacións que se consideren pertinentes, tanto en vía administrativa (artigos 123 e 124 da LPAC), coma na vía contenciosa (artigos 19, 25 e 46 da LJCA) O que se fai público para xeral coñecemento e aos efectos de que sirva de notificación colectiva de conformidade co establecido na Lei 58/2003, de 17 de decembro, Xeral Tributaria. Agolada,2 de xaneiro do 2024.— O Alcalde, Luis Calvo Miguélez.
RECTIFICACIÓN DA RESOLUCIÓN PRESIDENCIALPOLA QUE SE APROBA A RELACIÓN DEFINITIVA DE PERSOAS ASPIRANTES ADMITIDAS E EXCLUÍDAS DO PROCESO SELECTIVO CONVOCADO PARA CUBRIR DÚAS PRAZAS DE ENXEÑEIRA/O DE CAMIÑOS (CE2022CO-D)
ADMINISTRACIÓN LOCAL — Provincial — Deputación Provincial (Persoal, oposicións, 08/01/2024)

O deputado, en virtude das competencias delegadas da Presidencia en materia de persoal, dita a seguinte RESOLUCIÓN: Por Resolución Presidencial nº RP2023010139 apróbase a relación definitiva de persoas aspirantes admitidas e excluídas, designación do tribunal cualificador e datas da súa constitución e de realización do primeiro exercicio do proceso selectivo convocado para cubrir dúas prazas de enxeñeira/o de camiños (CE2022CO-D); advertido un erro na composición do tribunal, e de conformidade co artigo 109.2 da Lei 39/2015, de 1 de outubro de procedemento administrativo común das Administracións Públicas, RESOLVO rectificar dita resolución, no senso que En Pontevedra, na data da sinatura electrónica.
DELEGACIÓN DE ATRIBUCIÓNS CONCELLEIROS E CONCELLEIRAS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 03/01/2024)

Por decreto da Alcaldía de 22.12.2023 acordouse resolución cuxa parte dispositiva a continuación se transcribe literalmente: PRIMEIRO.— Efectuar a delegación xenérica no concelleiro DON JOSÉ LUIS ALONSO TRONCOSO das áreas que a continuación se detallan: Coas seguintes condicións específicas no exercicio da citada delegación: SEGUNDO.— Efectuar a delegación xenérica no concelleiro DON MANUEL GÓMEZ GONZÁLEZ das áreas que a continuación se detallan: Coas seguintes condicións específicas no exercicio da citada delegación: TERCEIRO.— Notificar o presente Decreto ás persoas designadas a fin de que presente a aceptación de tales cargos, debendo manifestar, no seu caso a renuncia aos mesmos, por escrito, ante esta alcaldía. CUARTO.— Remitir anuncio da referida delegaciós para a súa inserción no Boletín Oficial da Provincia e publicala igualmente no taboleiro de anuncios municipal. QUINTO.— Dar conta do presente decreo ao Pleno do Concello na primeira sesión que se celebre. SEXTO.— As delegacións de atribucións sinaladas producirán efecto dende o día 1 de xaneiro de 2024.
NOMEAMENTO COMO FUNCIONARIO DE CARREIRA DE CONSERXE PROCESO DE ESTABILIZACION LEI 20/21
ADMINISTRACIÓN LOCAL — Municipal — Vilaboa (Presupostos e cadros de persoal, 02/01/2024)

Faise público que mediante Resolución de Alcaldía 2023-1003 o Concello de Vilaboa, dentro do proceso selectivo de estabilización de emprego temporal, nomeou na condición de funcionario de carreira na praza de conserxe, á seguinte persoa: O alcalde, César Poza González.
OFERTA DE EMPREGO PÚBLICO DO CONCELLO DE MEIS PARA O ANO 2023
ADMINISTRACIÓN LOCAL — Municipal — Meis (Oferta de emprego público, 09/01/2024)

Na Resolución de Alcaldía nº 2023-0815 de data de 28/12/2023, aprobouse a oferta de emprego público do Concello de Meis. En cumprimento da citada resolución, procédese á publicación da oferta de emprego público do Concello de Meis para o ano 2023, cuxas prazas que se ofertan son as seguintes: Contra este acordo, que pon fin á vía administrativa, poderá interpoñerse recurso potestativo de reposición no prazo dun mes a contar dende o día seguinte ó da súa publicación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigos 8.1 e 46.1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124.2 da Lei 39/2015, entendéndose desestimado polo transcurso do dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46.1) e 4) da Lei 29/1998, Reguladora da Xurisdición Contencioso-Administrativa. Non obstante, tamén se poderá interpoñer calquera outro recurso que as persoas interesadas estimen procedente conforme a Dereito. Documento asinado electrónicamente na marxe.
IN407A 2023/040. RESOLUCIÓN DO 23 DE NOVEMBRO DE 2023 POLA QUE SE ANUNCIA O LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN TELECONTROL APOIO 9TJ8VGTV116B4 NA LMTA CII818.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 30/12/2024)

A instalación denominada Instalación telecontrol apoio 9TJ8VGTV116B4 na LMTA CII818 foi declarada de utilidade pública mediante resolución do 28 de xuño de 2023, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 18 de xaneiro de 2024, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Cangas do Morrazo. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 23 de novembro de 2023. A xefa territorial, Beatriz López del Olmo.